Wikipediabespreking:Welkom nuwelinge - Wikipedia
Hierdie bladsy is 'n besprekingsbladsy waar verbeteringe tot die Welkom nuwelinge-bladsy bespreek word.
Teruggerol na vorige weergawe, nadat gebruiker 24.224.171.84 alles uitgevee het. --Nomdeplume 06:46, 15 April 2006 (UTC)
Ok, ek dink Suidpunt (dit was jy, ne?) het 'n uistekende idee gehad om hierso 'n handleiding met prentjies te maak. Hierdie blad is tans die 49e gewildste blad op Wikipedia, en hy kry so 30 besoekers per dag. Dit is die plek waarheen mense kom om te leer hoe om Wikipedia te gebruik (ja, daar bestaan ook ander blaaie wat mens help, maar kyk na hulle statistiek. Hulle word nie besoek nie). Ek het ook al 'n rukkie met die idee gespeel om so handleidingtjie bymekaar te skraap. Kyk hierso . Dis vêr van perfek af, ek noem byvoorbeeld nie eers die wys voorskou knoppie nie. Maar dis bedoel om eenvoudig te wees. Wat dink julle? AHB (kontak) 17:59, 15 Januarie 2013 (UTC)
Verbeter gerus my vorige poging. Net 4 puntjes:
Volpunte dat jy Internet Explorer gebruik het. Die meerderheid Suid-Afrikaners en biblioteke gebruik dit (die res van ons gebruik FireFox, Opera, Chrome, Safari, Konquerer en selfoonblaaiers om ons individualiteit te vier).
Die handleiding is BAIE meer omvattend.
Die taal is oor die algemeen kort en kragtig.
Verander alle u's na jy's. Egalitarisme geld in Wikipedia: of ek nou hierdie jaar 23 word en die ander ooms 12 volumes oor hul Grensdae kan neerpen, ons jy-en-jou mekaar. By 'n opelugbyeenkoms sal ons mekaar seker oom en/of tannie noem. Jy sal agterkom dat ek die hele besigheid probeer skryf het soos vir tieners; sonder die slêng en met die minste vermoeienis.
Wikipedia is nie swaar op brandstof nie. Die prente moet egter "borrellig" bly, want mobiele (selfoon/databondel)internetkostes het die afgelope paar jaar konstant (buitensporig hoog per megagreep) gebly. Ek bedoel, 3G of te nie, ons het lankal ondersese kabels in werking langs Oos-Afrika af, en my telefoondraadspoed het verlede jaar skielik uit die bloute verdubbel teen dieselfde prys... Kortom: behou die onontbeerlike prente solank jy die prente in kilogrepe kan laag hou (al moet dit ook omgeskakel word na .GIF's).
Die belangrikste punt - en dit is die moeilikste en frustrerendste faktor - die lesers soek eenvoud en sal gewoonlik nie langer as 30 sekondes op 'n bladsy wees nie. Bly steeds kort en bondig. Daarby moet die bladsy vrekvinnig kan laai (binne 5-8 sekondes). Net soveel soos News24.com se bladuitleg 'n hel van !!!!CHAOS!!!! is, so is Namibië se Republikein.com.na 'n minimalistiese fees vir die oog
Sterkte met jou taak.
Terloops.... Jy weet seker MyFundi word besit deur Naspers (ek het so vermoed!). Mieliestronk se domein word weer besit deur Media24, 'n onafhanklike filiaal van Naspers. Moerse, ons ding met die geldmag mee! Ek hou van so 'n uitdaging! Wikipedia is onafhanklik, sonder enige inmenging, en is slegs op liefd(adigh)e(id) gebou (sonder winsbejag óf belastingvermyding...). Suidpunt (kontak) 20:57, 15 Januarie 2013 (UTC)
Ok, ek het 'n verandering of twee gemaak. Dis nog nie klaar nie (van die prente moet nog opgelaai word) maar die uitleg is al daar. Ek het ook 'n groot deel van die oorspronklike inligting tydelik verwyder, om te kyk wat julle dink. Ek dink nie dis 'n goeie idee om te veel inligting op hierdie bladsy te hê nie. Die mense moenie oorweldig word deur tonne instruksies nie - dit moet 'n eenvoudige blad wees. Groete AHB (kontak) 03:08, 16 Januarie 2013 (UTC)
Goed, ek het nou beelde opgelaai. Hulle totale grootte is 140 kilogrepe. Is dit klein genoeg? Dit was die eerste keer wat ek prentjies opgelaai het, so ek hoop maar alles het goed gegaan. AHB (kontak) 13:46, 16 Januarie 2013 (UTC)
Prima! Suidpunt (kontak) 17:52, 16 Januarie 2013 (UTC)
Ontsluit van "https://af.wikipedia.org/w/index.php?title=Wikipediabespreking:Welkom_nuwelinge&oldid=1650305"